Lav et referat af nedenstående tekst:

Tekst:
Det var en afslappet, men også lettere vemodig Marianne Jelved, der i silende regn lørdag mødte nordjyske partifæller ved et sommerstævne. På grund af vejret rykkede mødet indendøre - i den nedstyrtningstruede Mårup kirke på den jyske vestkyst. - Det har været utroligt vemodigt at sige farvel til det politiske lederskab, sagde Marianne Jelved til TV2/Nord - men understrgede, at hun stadig er fuldgyldig spiller på det radikale hold. Hun fortsætter som kandidat for de radikale i Hjørring-kredsen, også i en ny valgperiode - og hun er parat til at kaste sig over de nye opgaver, hun nu får mere tid til som menigt folketingsmedlem. Bl.a. ser hun frem til et møde i nær fremtid med LandboNord om bl.a. generationsskifteproblemerne i landbruget. På mødet i Mårup kirke gav de nordjyske partifæller Marianne Jelved to flasker vin: En som tak for næsten 20 års arbejde som radikal leder - og en som tak for, at hun fortsætter som kandidat i Hjørring-kredsen.

Referat:
Et døgn efter at være trådt tilbage som politisk leder for de radikale mødte Marianne Jelved nordjyske partifæller.